கேள்வி: இலட்சுமண சேனா பற்றி நீங்கள் என்ன அறிந்துள்ளீர்கள்?
பதில்: இலட்சுமண சேனா (''Lakshmana Sena'') ( ஆட்சி: 1178-1206), நவீன மொழிகளில் இலட்சுமண் சென் என்றும் அழைக்கப்படுகிறார். இவரது முன்னோடி இவரின் தந்தை பல்லால சேனா என்பவராவான். இலட்சுமண சேனா இந்தியத் துணைக்கண்டம் இடைக்கால வங்காளம் பிராந்தியத்தின் சென் பேரரசு வம்சத்தைச் சேர்ந்த நான்காவது மன்னராவார். இவரது ஆட்சி 28 ஆண்டுகள் நீடித்தது. மேலும், இந்திய துணைக் கண்டத்தின் கிழக்குப் பகுதிகளுக்கு, குறிப்பாக வங்காளம், காமரூப் (தற்போதைய அசாம்), கலிங்கம் (தற்போதைய ஒடிசா), வாரணாசி, தில்லி, பீகார் போன்ற பகுதிகளுக்கு விரிவுபடுத்தினார். பக்தியார் கில்ஜி துருக்கியப் படையெடுப்பால் இவரது ஆட்சி முடிந்தது. இவரின் தந்தை பல்லால சேனாவுக்குப் பிறகு இவர் பதவிக்கு வந்தார். இவரது ஆட்சியின் வரலாறு இதுவரை கண்டுபிடிக்கப்பட்ட இவரது காலத்தின் கல்வெட்டியல் இருந்து புனரமைக்கப்படவேண்டும். உமாபதி தார், ஷரன் மற்றும் தபக்த்-இ-நசிரி ஆகிய புத்தகங்களைத் தவிர, இவரைப் பற்றிய தகவல்கள் வேறு எதிலும் இல்லை. இவர் ஜெயச்சந்திர மன்னரை தோற்கடித்தார். இவரது இராச்சியத்தின் தலைநகரம் பிக்ராம்பூரில் இருந்தது. இவர் இலக்கியத்தில் ஆர்வம் கொண்டிருந்தார். மேலும் தனது தந்தையால் எழுதப்பட்டு முழுமையடையாமல் இருந்த ''அட்புத சாகர்'' என்ற ஒரு புத்தகத்தின் மீதிப் பகுதியை எழுதினார்.